cyanic-selkie/wikianc huggingface dataset:
მუჰამედ ბაქირ კალიბაფი
კარიერა პოლიციაში
მინი|[[ირანი|ირანის პარლამენტში სიტყვის გამოსვლისას]] 1999 წლის საპროტესტო აქციების შემდეგ ირანის უზენაესმა ლიდერმა ალი ხამენეიმ კალიბაფი დანიშნა   ირანის პოლიციის უფროსად გენერალ ხედაით ლოტფიანის ნაცვლად, რომელიც ძალადობის დროს თანამდებობიდან გადააყენეს. მას შემდეგ, რაც პოლიციის უფროსი გახდა, კალიბაფმა წამოიწყო მნიშვნელოვანი რეფორმები. მათ შორის იყო შეიარაღებული ძალების რეფორმა, პოლიციის აღჭურვილობის მოდერნიზაცია და პოლიციის  110  პროექტი, რომელიც მიზნად ისახავდა პოლიციის ფართო საზოგადოებისთვის ხელმისაწვდომობას.
2005 წლის 5 აპრილს კალიბაფმა განაცხადა, რომ გადადგა თანამდებობებიდან ირანის საპრეზიდენტო არჩევნებში მონაწილეობის მიღებასთან დაკავშირებით.
თეირანის მერი
როდესაც კალიბაფმა წააგო 2005 წლის არჩევნები, იგი წარადგინეს თეირანის მერად მუჰამედ ალიაბადთან და მუჰამედ ალი ნაჯაფთან ერთად. 2005 წლის 4 სექტემბერს იგი არჩეულ იქნა თეირანის საქალაქო საბჭოს  მერის თანამდებობაზე მაჰმუდ აჰმადინეჟადის ნაცვლად, რომელმაც მერის თანამდებობა დატოვა პრეზიდენტად არჩევის შემდეგ. საბჭოს 15 ხმიდან კალიბაფმა 8 ხმა მიიღო. 2007 წელს იგი კონკურენციის გარეშე მეორე ვადით აირჩიეს 12 ხმით.
ბლუმბერგის გადმოცემით, კალიბაფმა გამოიყენა მერის თანამდებობა "წარმატებული პოლიტიკოსის რეპუტაციის შესაქმნელად". 2013 წლის ადგილობრივ არჩევნებში მისი კონკურენტები იყვნენ მოჰსენ ჰაშემი რაფსანჯანი, მასუმე ებტეკარ ალი ნიქზად სამარინი და მოჰსენ მეჰრალიზადე. იგი აირჩიეს მერად კიდევ ერთი ვადით 2013 წლის 8 სექტემბერს მას შემდეგ, რაც მეორე ტურში დაამარცხა ჰაშემი ხმების 51.6% -ით.
2005 წლის საპრეზიდენტო არჩევნები
კალიბაფი  ირანის საპრეზიდენტო არჩევნებზე კენჭს იყრიდა 2005 წელს. პოპულარობის გამო. მას მხარს უჭერდა კონსერვატიული ალიანსის რამდენიმე ფრაქცია. თუმცა, არჩევნებამდე ბოლო დღეებში, მთავარი მხარდაჭერა მაჰმუდ აჰმადინეჯადმა მიიღო. არჩევნებში კალიბაფმა მეოთხე ადგილი დაიკავა. საარჩევნო კამპანიების დროს იგი გამოირჩეოდა პოპულისტური განცხადებებეით.
2008 წლის 13 ოქტომბერს მან მხარი დაუჭირა ამერიკის შეერთებულ შტატებთან დიალოგს. ინიციატივა მოდიოდა პრეზიდენტ (მაშინდელი პრეზიდენტობის კანდიდატი) ბარაკ ობამასგან.
2013 წლის საპრეზიდენტო არჩევნები
2009 წლის საპრეზიდენტო არჩევნებში კალიბაფი არ მონაწილეობდა. მისმა მრჩეველმა გამოაცხადა, რომ ის მონაწილეობას მიიღებდა 2013 წლის საპრეზიდენტო არჩევნებში. მან ამის შესახებ ოფიციალურად გამოაცხადა  2012 წლის 16 ივლისს.
კალიბაფმა არჩევნებზე მიიღო 6,077,292 ხმა (16,55%),  იგი მეორე ადგილზე გავიდა ჰასან რუჰანის შემდეგ, რომელიც არჩეულ იქნა ახალ პრეზიდენტად. შედეგების გამოცხადებიდან გარკვეული პერიოდის შემდეგ, კალიბაფმა ჰასან როუჰანს ირანის პრეზიდენტად არჩევა მიულოცა.
ირანის პარლამენტის წევრი 2020 წლიდან
ირანის 2020 წლის საკანონმდებლო ორგანოს არჩევნებში მოჰამედ კალიბაფმა მიიღო 1.2 მილიონზე მეტი ხმა—უფრო მეტი ვიდრე დედაქალაქის სხვა კანდიდატებმა. ითვლება, რომ მისი გამარჯვება შეიძლება გამოყენებულ იქნას  2021 წლის საპრეზიდენტო კამპანიისთვის.
2020 წლის 28 მაისს კალიბაფი აირჩიეს ირანის ერთპალატიანი პარლამენტის —მეჯლისის პრეზიდენტად. მან შეცვალა ალი ლარიჯანი.
პარტიული კუთვნილება
კალიბაფი ითვლება ისლამური ირანის "პროგრესი და სამართლიანობის" პარტიის და ირანის ისლამური თავისუფლების პარტიის სულიერ ლიდერად. იგი აგრეთვე გახლავთ „ ისლამური რევოლუციური ძალების სახალხო ფრონტის“ პოლიტიკური ალიანსის წევრი.
სქოლიო
კატეგორია:დაბადებული 23 აგვისტო კატეგორია:დაბადებული 1961 კატეგორია:ირანელი პოლიტიკოსები კატეგორია:თეირანის მერები კატეგორია:ირანელი სამხედრო მეთაურები
ნორმან მეილერი
ნორმან კინგსლი მეილერი (Norman Kingsley Mailer, დ. 31 იანვარი, 1923 — გ. 10 ნოემბერი, 2007) — ამერიკელი მწერალი, ჟურნალისტი, დრამატურგი, სცენარისტი, კინორეჟისორი.
ბიოგრაფია
დაიბადა ლონგ-ბრანჩში (ნიუ-ჯერსი), ებრაულ ოჯახში. მამა — ბუღალტერი ისააკ ბარნეტ მეილერი, დაბადებული სამხრეთ აფრიკაში; დედა მედდა და დიასახლისი ფანია შნაიდერი. ჰყავდა უმცროსი დები — ბარბარა და ნორმა.
გაიზარდა ნიუ-იორკში, სწავლობდა ბრუკლინის ბედფორდ-სტიუივესანტის რაიონის სკოლაში. 1939 წელს ჩაირიცხა ჰარვარდში, სადაც შეისწავლა აერონავტიკა, უნივერსიტეტი 1943 წელს დაამთავრა. სტუდენტობის წლებში იგი დაინტერესდა ლიტერატურით — პირველი მოთხრობა მან დაწერა და გამოაქვეყნა 18 წლის ასაკში, 1941 წელს მიიღო პრემია უნივერსიტეტის ჟურნალისგან.
იბრძოდა ფილიპინებში. ლიტერატურის გარდა, ჟურნალისტიკით იყო დაკავებული (ის არის „ახალი ჟურნალისტიკის“ სკოლის ერთ-ერთი დამაარსებელი), დაწერა რამდენიმე კინოსცენარი, თავად გადაიღო რამდენიმე ფილმი, ზოგიერთში მონაწილეობა მიიღო როგორც მსახიობმა.
1960 წელს, სიმვთვრალისას, მან ჯიბის დანით სერიოზულად დაჭრა საკუთარი ცოლი (რიგით მეორე), რის შემდეგაც ორი კვირის განმავლობაში მოათავსეს გიჟთა თავშესაფარში. მოგვიანებით მან ამ ეპიზოდს ლექსი მიუძღვნა სახელწოდებით „წვიმიანი საღამო ცოლთან ერთად“, რომელშიც ნათქვამი იყო: „სანამ დანას ფუშავ, სიყვარული ცოცხალია“.
დაჯილდოებულია ამერიკის ხელოვნებათა და მეცნიერებათა აკადემიის ემერსონ-თოროს მედლით (1989).
ლიტერატურული შემოქმედება
მეილერი ყველაზე ცნობილია მისი რომანით „შიშველი და მკვდარი“ (1948) მეორე მსოფლიო ომის შესახებ.
გარდა ამისა მის კალამს ეკუთვნის შემდეგი რომანები: The Deer Park (1955), An American Dream (1965), ''Why Are We in Vietnam? (1967), Tough guys don't dance, 1984), The Gospel According to the Son (1997), The Castle in the Forest (2007), Ancient Evenings (1983) ძველი ეგვიპტის შესახებ, ესსე „თეთრი ნეგრო“ (1956), The Executioner's Song (1979) — დამნაშავე გარი გილმორის ბიოგრაფიის საფუძველზე, წიგნმა მიიღო პულიცერის პრემია, ასევე დაწერილი აქვს Harlot's ghost'' (1991) და სხვა.
ფართო გამოხმაურება ჰპოვეს მეილერის დოკუმენტურმა რეპორტაჟებმა ვაშინგტონში „ღამის არმიის“ მშვიდობიანი მსვლელობების შესახებ (The Armies of the Night, 1968, პულიცერის პრემია მიიღო). ასევე ცნობილია „მაიამი და ჩიკაგოს ალყა“ (Miami and the Siege of Chicago: An Informal History of the Republican and Democratic Conventions of 1968, 1968) დემოკრატიული და რესპუბლიკური პარტიების ნაციონალურ კონვენტებზე, „ცეცხლი მთვარეზე“ (Of a Fire on the Moon, 1969) მთვარეზე ადამიანის ფეხის დადგმის შესახებ. ის ავტორია მერილინ მონროს (Marilyn: A Biography, 1973), პიკასოს (Portrait of Picasso as a Young Man: An Interpretive Biography, 1995), ლი ჰარვი ოსვალდის (Oswald's Tale: An American Mystery, 1996) ბიოგრაფიების.
მუშაობა კინოში
1968 წელს მეილერმა გადაიღო ფილმები Wild 90 და „კანონის გარეთ“. 1970 წელს გადაიღო სატირული ფილმი საპრეზიდენტო არჩევნების შესახებ „მეიდსტოუნი“, სადაც მან ითამაშა ერთ-ერთი მთავარი როლი. 1987 წელს გამოვიდა ფილმი Tough Guys Don't Dance მისი ამავე სახელწოდების რომანის მიხედვით. გარდა ამისა, მან ითამაშა კენეტ ანჟერთან, ჯონას მექასთან, მილოშ ფორმანთან Ragtime, 1981, ჟან-ლუკ გოდართან („მეფე ლირი“, 1987) და სხვებთან.
სქოლიო
კატეგორია:ამერიკელი მამაკაცი ჟურნალისტები კატეგორია:XX საუკუნის ამერიკელი ჟურნალისტები კატეგორია:ამერიკელი მამაკაცი სცენარისტები კატეგორია:პოსტმოდერნისტი მწერლები კატეგორია:ებრაელი მწერლები კატეგორია:ამერიკელი მამაკაცი რომანისტები კატეგორია:XX საუკუნის ამერიკელი რომანისტები კატეგორია:XXI საუკუნის ამერიკელი რომანისტები კატეგორია:ამერიკის ხელოვნებისა და ლიტერატურის აკადემიის წევრები კატეგორია:ხელოვნებისა და მეცნიერების ამერიკული აკადემიის წევრები კატეგორია:ჰარვარდის უნივერსიტეტის კურსდამთავრებულები კატეგორია:პარიზის უნივერსიტეტის კურსდამთავრებულები კატეგორია:ამერიკელი მამაკაცი ესეისტები კატეგორია:ამერიკელი ანარქისტები კატეგორია:XX საუკუნის ამერიკელი ესეისტები კატეგორია:XXI საუკუნის ამერიკელი ესეისტები კატეგორია:XX საუკუნის ამერიკელი მამაკაცი მწერლები
აფონსუ პენა
აფონსუ აუგუსტო მორეირა პენა (დ. სანტა-ბარბარა, ბრაზილიის იმპერია, 30 ნოემბერი, 1847 — გ. რიო-დე-ჟანეირო, ბრაზილია, 14 ივნისი, 1909) — ბრაზილიელი პოლიტიკოსი, ბრაზილიის პრეზიდენტი 1906 წლიდან 1909 წლამდე. აფონსუ პენა იყო ადვოკატი, იურისტი და ბრაზილიის უზენაესი სასამართლოს წევრი.
1902 წელს, პენა გახდა ფრანსისკუ როდრიგეს ალვესის ვიცე-პრეზიდენტი. აფონსუ პენა პრეზიდენტად აირჩიეს 1906 წელს და თანამდებობა ეკავა გარდაცვალებამდე, 1909 წლამდე.
რესურსები ინტერნეტში
კატეგორია:ბრაზილიის პრეზიდენტები კატეგორია:დაბადებული 1847 კატეგორია:გარდაცვლილი 1909
წვრილმანების ღმერთი
წვრილმანების ღმერთი (The God of Small Things) 一 არის ინდოელი მწერლის, არუნდატი როის მიერ დაწერილი საოჯახო დრამატული რომანი და ამავდროულად სადებიუტო ნაწარმოები. ეს არის ამბავი ტყუპი ძმების ბავშობის გამოცდილებაზე, რომელთა ცხოვრებაც ნადგურდება 1960-იან წლებში, ინდოეთში, კერალში გავრცელებული "სიყვარულის კანონების" გამო. რომანი იკვლევს, თუ როგორ აყალიბებს მცირე, ერთი შეხედვით უმნიშვნელო რამ ადამიანის ქცევას და მათ ცხოვრებას. რომანი ასევე იკვლევს კასტიციზმის მუდმივ ეფექტებს ინდოეთში. 1997 წელს ამ წიგნმა ბუკერის პრემია დაიმსახურა.
წვრილმანების ღმერთი იყო როის პირველი და ერთადერთი რომანი 2017 წლის ნაწარმოების -"უზეშთაესი ნეტარების სამინისტრო" - გამოქვეყნებამდე, ზუსტად 20 წლის თავზე. მან 1992 წელს დაიწყო ხელნაწერის წერა "წვრილმანების ღმერთი" და დაასრულა ოთხი წლის შემდეგ, 1996 წელს. იგი გამოიცა შემდეგ წელს. მისი პოტენციალი პირველად აღიარა პანკაჯ მიშრამ, HarperCollins-ის რედაქტორმა, რომელმაც ის სამ ბრიტანულ გამომცემლობას გაუგზავნა, რომ ეინასწარ მიეღო 500000 ფუნტი და წიგნის უფლებები გაეყიდა 21 ქვეყანაში.
სიუჟეტი
სიუჟეტი ვითარდება აიმანაში(კოტაიმსა რაიონის ნაწილი,ინდოეთი).რომანს არაერთგვაროვანი თხრობის სტილი აქვს -  იგი ორ დროში მიმდინარეობს, პირველი 1969 წელს, როდესაც ტყუპები შვიდი წლისანი არიან და 1993  წელს, როცა ტყუპები გაერთიანდებიან.
Ammu Ipe სასოწარკვეთილად ცდილობს გაექცეს თავის ბოროტ მამას,რომელიც ცნობილია როგირც პაპაჩი და მისი სულგრძელი დედა,რომელიც ცნობილია როგორც მამაჩი.ის ტოვებს აიმენს და რომ არ დაბრუნდეს,ცოლად გაჰყვება კაცს სახელად ბაბა.მოგვიანებუთ აღმოაჩენს,რომ ის ალკოჰოლიკია და ფიზიკურად ძალადობს მასზე და ცდილობს მის პატრონს მიაბაროს.ამუმი გააჩენს ესტას და რაჰელს,ტოვებს ქმარს და ბრუნდება აიმენემში მშობლებთან და ძმასთან,ჩაკოსთან საცხივრებლად.ჩაკო ინგლისიდან ინდოეთში დაბრუნდა ინგლისელ ქალთან,მარგარეტთან განქორწინებისა და პაპაჩის შემდგომი სიკვდილის შემდეგ.
აიემენში არის მრავალი სირიელი ქრისტიანი ოჯახი.როგორც ახალგაზრდა გოგონას,ბეიბი კოჩამს შეუყვარდა მამა მალიგანი,ახალგაზრდა ირლანდიელი მღვდელი,რომელიც აიემენში იყო ჩასული.მასთან დაახლოების მიზნით,ბაბი კოჩამა რომის კათოლიციზმზე გადავა და ამმამისის სურვილის საწინააღმდეგოდ შეუერთდება მონასტერს.მონასტერში რამდენიმე თვის შემდეგ განაცნობიერა მან,რომ აღთქმამ არ დაახლოვა იგი სასურვეკ მამაკაცთან. საბოლოოდ მამამ გაიხსნა იგი მონასტრიდან და გაგზავნა ამერიკაში განათლების მისაღებად.მამა მალიგანასადმი დაუკმაყოფილებელი სიყვარულის გამო,ბაბი კოჩამა მთელი ცხივრება გაუთხოვარი დარჩა და დროთა განმავლობაში უფრო და უფრო მწარდებოდა.მთელი წოგნის განმავლობაში ის ახერხებს სხვის უბედურებას და გამუდმებით მანიპულირებს ხალხზე უბედურების მოსატანად.
არ ქონდა მნიშვნელობა,რომ ამბავი დაიწყო,რადგან კათაკმა დიდი ხნის წინ აღმოაჩინა,რომ დიდი ისტორიების საიდუმლო ისაა,რომ მათ არ აქვთ საიდუმლოებები.დიდი ისტორიები არის ის,რაც გსმენიათ და გსურთ კიდევ ერთხელ გაიგოთ.ისეთები,ადაც ყველგან შეგიძლიათ შეხვიდეთ და კონფორტულად დასხდეთ.ისინი არ მოგატყუებენმღელვარებით და ხრიკებით.
მარგარეტის მეორე მეუღლის,ჯოს გარდაცვალებამ ჩაკო აიძულა,მოიწვიოს იგი და მათი ქალიშვილი სოფი,რათა შობა აიემენში გაატარონ.აეროპორტისკენ მიმავალ გზაზე მარგარეტისა და სოფის ასაყვანად ოჯახი სტუნრობს თეატრს და გზად ისინი ხვდებიან კომუნისტი მომიტინგეების ოჯახს,რომლებიც გარს ახვევენ მანქანას და ამცურებენ პატარა კოჩამას.რაჰელი ფოქრობს,რომ მომიტინგეებს შორის ხედავს ველუტას,მსახურს,რომელიც მუშაიბს ოჯახის მწნილის ქარხანაში,Paradise Pickles and Preserve-ში აკეთებს დამატებით სამუშაოებს მამაჩისთვის.მოგვიანებით თეატრში ესტას სქესობრივ შეურაცხყოფას აყენებეს,გამყიდველი,რომელიც მუშაობს საჭმლის დახლზე.ესტაზე ძალიან ტრავმულ გამოცდილებას ახსენს.
რაჰელის მტკიცება,რომ მან დაინახა ველუტა კომუნისტურ ბრბოში,აიძულებს ბეიბი კოჩამას დაუკავშირდეს ველუტას.რაჰელი და ესტა ქმნიან საეჭვო კავშირს ველუტასთან და შეუყვარდებათ იგი.ამუს მალევე იზიდავს ველუტა,ძირითადად შვილების მისადმი სიყვარულის გამო და საბოლოოდ,ისინი იწყებენ ხანმოკლე რომანტიკულ რომანს.ველუტა არის დალიტი,ყველაზე დაბალი კასტა,რაც იმას ნიშნავს,რომ მისი რომანი ამუსთან აკრძალულია და კულმინაციას იწვევს ოჯახის ტრაგედიით.
როდესაც მის ურთიერთობას ველუტასთან მამა,ველია პააპენი გაიგებს სასიყვარულო ამბავს,ამუს გამოკეტავს თავის ოთახში და ველუტას გააძევებს.გაბრაზებული ამუ ტყუოებს ადანაშაულებს თავის უბედურებაში და უწოდებს მათ "ქარის წისქვილის ქვებს"შეწუხებული ესტა და რაჰელი გაქცევას გადაწყვეტენ.მათ უერთდება მათი ბიძაშვილი სოფო.ღამის განმავლობაში,როდესაც ისინი ცდილობენ მიაღწიონ მიტოვებულ სახლს მდინარის გადაღმა,მათი ნავი იძირება და სოფო იხრჩობა.როდესაც ნარგარეტი და ჩაკო ბრუნდებიან მოგზაურობიდან,სადაც ისინი მარგარეტისა და სოფოს დასაბრუნების მოსაწყობად წავიდნენ,ხედავენ სოფოს გვამს დივანზე.
ბაბი კომაჩა მისი პოლიციაში და ადანაშაულებს ველუტას სოფოს სიკვდილში.პოლიციელები სასტიკად გაუსწორდებიან სიკვდილის პირამდე მიიყვანენ და შემდეგ აპატიმრებენ.ტყუპები საბოლოდ სიმართლეს ეტყვიან პოლიციის უფროას თომას მეთიუს,ის შეშფოთებულია.არ არის უცნობი იმით რომ ველუტა კომუნისტია,მას ეშინია,რომ თუ გავრცელდება ,რომ დაპატიმრება და ცემა არასწორი იყო ,ეს გამოიწვევს ადგილობრივ კომუნისტებს შორის არეულობას.მეთიუ ემუქრება ბაბი კომაჩას პასუხისმგებლობის ცრუ ბრალდებაში.თავის გადასარჩენად ბაბი კომაჩა ატყუებს ესტას და რაჰენს,რათა დაიჯერონ,რომ ორივე მათგანი იქნება სოფოს მკვლელიბაის ჩართული.
სოფოს დაკრძალვის შემდეგ,ამუ პოლიციაში მიდის,რათა სიმართლე თქვას ველუტასთან ურთიერთობის შესახებ.გამიაშკარავების მიზნით ბაბი კოჩამა არწმუნებს ჩაკოს,რომ ამუ და ტყუპები იყვნენ პასუხიმგებელი სოფოს სიკვდილზე.ჩაკო ამუს სახლიდან აგდებს და აიძულებს ესტა მამამისთან გაგზავნოს.ამუ რამდენიმე წელში 31 წლის ასაკში მოტელში კვდება.
ინდოეთში მშფოთვარე ბავშობის და მოზარდობის შემდეგ,რაჰელი დაქორწინდება და ამერიკაში მიდის,იქ იგი განქორწინდება,სანამ დაბრუნდება აიემენში მუშაობს ჩიხში.ესტა და რაჰელი 31 წლის ასაკში,პირველად გაერთიანდებიან ბავშობის შემდეგ.მათ არ ასვენებდათ მათი დანაშაული და მწუხარებით სავსე წარსული.რომანის ბოლოს ესტა და რაჰელი ინცესტურ სექსში არიან დაკავებულნი და ნათქვამია,რომ "ის, რაც მათ იმ ღამეს გაიზიარეს,არ იყო ბედნიერება,არამედ საშინელი მწუხარება".რომანი მთავრდება ამუსა და ველუტას სასიყვარულო ურთიერთობის ნოსტალგიური მოთხრობით.
ინდოეთის ისტორია და პოლიტიკა
ინდოეთის ისტორია და პოლიტიკა "წვრილმანების ღმერთში" შეთქმულებასა და მნიშვნელობას სხვადასხვა გზით აყალიბებს.როის ზოგიერთი კომენტარი ზედაპირზეა,ხუმრობებითა და სიბრძინის ფრაგმენტებით ინდოეთის პოლიტიკურ რეალობასთან დაკავშირებით.თუმცა, რომანი ასევე განიხილავს ამ რეალობის ისტორიულ ფესვებს და ავითარებს ღრმა შეხედულებებს იმის შასახებ,თუ როგორ ჩნდება ადამიანი სასოწარკვეთა და სურვილი მტკიცედ შემორჩენილი კასტური საზოგადოების საზღვრებიდან.
კასტის ურთიერთობები და კულტურული დაძაბულიბა ინდოეთის ისტორიისა და პოლიტიკაზე მისი კომენტარის გარდა,როი აფასებს ინდოეთის პოსტკოლონიალურ კომპლექსს ან მრავალი ინდიელის კულტურულ დამოკიდებულებას მათი ყოფილი ბრიტანელი მმართველების მიმართ.მას შემდეგ,რაც ამუ მამა ჰანდიზე უწოდებს "სამწმენდელს" ბრიტანელებისადმი მისი ბრამ ერთგულებისთვის,ჩაკო ტყოებს უხსნის,რომ ისინი ანგლოფილებს,ან ბრიტანული კუკტურის მოყვარულთა ოჯახიდან არიან.
აკრძალული სიყვარული
როის აკრძალული სიყვარულის თემის ერთ-ერთი ინტერპრეტაცია არის,ის რომ სიყვარული ისეთი ძლიერი და უკონტროლა ძალაა,რომ მას ვერცერთი ჩვეულებრივი სოციალური კოდი ვერ შეიცავს.მეორე ის არის,რომ ჩვეულებრივი საზოგადოება როგორღაც ცდილობს გაანადგუროს ნამდვილი სიყვარული,როს გამოც რომანში სიყვარული მუდმივად უკავშირდება დაკარგვას,სიკვდილს და მწუხარებას.ასევე რადგან რომანში მთელი რომანტიკული სიყვარული მჭიდრო კავშირშია პოლიტიკასა და ისტორიასთან,შესაძლებელია,რომ როი ხაზს უსვამს პირადი სურვილის კავშირს ისტორიის უფრო დიდ თემებთან და სოციალურ გარემოებებთან.ამიტომ სასიყვარულო იქნება ემოცია,რომელიც შეიძლება აიხსნას მხოლოდ ორი ხალხის კულტურული წარმომავლობისა და პოლიტიკური იდენტობის მიხედვით
ღალატი
ღალატი ამ ამბავში მუდმივი ელემენტია.სიყვარული,იდეალები და თავდაჯერებულობა მიტოვებულია,შეგნებულად და გაუცნობიერებლად,უდანაშაულოდ და ბოროტად,და ეს მოტყუებები ღრმად მოქმედებს ყველა პერსონაჟზე.
ბაბი კომაჩს შეუძლია მოატყუოს და მოჰკვეთოს ყველა,ვინც მის სოციალურ მდგომარეობას ხელს უშლის.ეს იმის შედეგია,რომ მისი პარივისცემა დაკარგა მას შემდეგ,რაც რომაელი კათოლიკე მონაზონი გახდა,რათა დაუახლოვდეს მამა მალგინს,მიუხედავად მამის უკმაყოფილებისა.მისი შიში მაგონებს ამხანაგ პილაის შიშს,რომელიც ბოტს ღალატობს.
არათანაბარი თხრობა
წვრილმანების ღმერთი არის დაწერილი თანმიმდევრული თხრობის სტილით,რომელშიც მოვლენები ქრონოლოგიურად ვითარდება.სამაგიეროდ,რომანი არის ფლეშბექებისა და გრძელი გვერდითი ტრაქტატების პაჩვორკი,რომელიც ერთმანეთში ერწყმის ოჯახის ისტორიას.
შეხედულება
წიგნი მოთხრობილია მესამე პირში.თუმცა,თხრობის დიდი ნაწილის განმავლობაში მკითხველი ყველაფერს ხედავს რაჰელის თავლით.ეს აძლევს მკითხველს განსაკუთრებულ წარმოდგენას მოვკენებისა და პერსონაჟების შესახებ.მთელი წიგნი არის სხვადასხვა მომენტები,რომელიც იკვეთება.ერთ მომენტში არის ბავშვის თვალით,ბავშვის გრძნობებითა და დასაბუთებით ჩანს.მოგვიანებით ერთი და იგივე ფაქტები,საგნები და ადამიანები სულ სხვა კუთხით ჩანან.
პარამეტრები
სიუჟეტი ვითარდება ინდოეთში, კერალას კოტაიამის რაიონის სოფელ აიმენემში. სიუჟეტის ძირითადი ნაწილი ვითარდება 1969 წელს, იდეოლოგიისა და გავლენის ცვლილებების დროს.
ინდოეთი ძალიან რთული საზოგადოებაა სხვადასხვა კულტურული და რელიგიური ჩვევებითა და შეხედულებებით. ინდუსები, ბუდისტები, სიქები, ქრისტიანები და მუსულმანები იზიარებენ ერთსა და იმავე სივრცეს. საზოგადოება იყოფა არა მხოლოდ ძალიან მკაცრი კასტური სისტემით, არამედ კლასობრივი ცნობიერებითაც. ინდოეთში ბევრ ენაზე ლაპარაკობენ, მაგრამ უმაღლესი კლასები წყვეტენ ინგლისურად ლაპარაკს, შვილების გაგზავნას ინგლისში სასწავლებლად და გარკვეული ინგლისური ჩვევების მიღებაზე. თავად კერალას, სადაც სიუჟეტი ვითარდება, აქვს რთული სოციალური წყობა, სადაც ინდუსები, მუსულმანები და ქრისტიანები აჩვენებენ სხვადასხვა ცხოვრების წესს და ტრადიციებს. მას ასევე ჰყავს ყველაზე დიდი ქრისტიანული მოსახლეობა ინდოეთში, ძირითადად წმინდა თომას ქრისტიანები ან სირიელი ქრისტიანები. კოტაიამის რაიონში ქრისტიანები უმრავლესობას წარმოადგენენ.
როიმ აღწერა წიგნი, როგორც "გამოცდილებისა და წარმოსახვის განუყოფელი ნაზავი".
რესურსები ინტერნეტში
კატეგორია:არუნდატი როის ნაწარმოებები კატეგორია:ბუკერის პრემიით დაჯილდოებული ნაწარმოებები
ტუარეგების ამბოხება
ტერმინი ტუარეგების ამბოხება შეიძლება აღნიშნავდეს
კობე
thumb|300px thumb|კობეს მდებარეობა იაპონიის რუკაზე კობე (იაპ. 神戸市 Kōbe-shi) — ჰიოგოს პრეფექტურის დედაქალაქი და იაპონიის ერთ-ერთი მნიშვნელოვანი ქალაქი 1.5 მილიონი მცხოვრებით. მდებარეობს კანსაის რეგიონში ოსაკადან დასავლეთით. კობე იაპონიის თხუთმეტ მნიშვნელოვან ქალაქთაგანია და ოსაკა–კობე–კიოტოს აგლომერაციის ნაწილია.
კობე ერთ-ერთი პირველი ქალაქი იყო იაპონიაში, რომელმაც დასავლეთთან ვაჭრობა დაიწყო, 1868 წელს, და ამგვარად ცნობილია როგორც კოსმოპოლიური საპორტო ქალაქი. აქ 45000 უცხოელი რეზიდენტია 100-ზე მეტი სხვადასხვა ქვეყნიდან. ქალაქში მდებარეობს მრავალი მულტიეროვნული კომპანიის აზიის და იაპონიის სათავო ოფისი (მათ შორის პროქტერ & გემბლი და ნესტლე).
ქალაქი ძლიერ დაზიანდა 1995 წლის ჰანშინის დიდი მიწისძვრისას, როდესაც 5000-ზე მეტი მცხოვრები დაიღუპა. ამჟამად ქალაქი უკვე მთლიანად აღდგენილია.
რესურსები ინტერნეტში
კატეგორია:იაპონიის ქალაქები
ფუტკრები
ფუტკრები (Apoidea) — მწერების ზეოჯახი სიფრიფანაფრთიანების რიგისა. შეიცავს რამდენიმე ოჯახს (Colletidae, Andrenidae — მოკლეხორთუმიანები, Apidae — ნამდვილი ფუტკრები, Megachillidae და სხვა). ფუტკრების სხეულის სიგრძე 1,5 მმ — 5 სმ აღწევს. აქვს მლოკავ-მღრღნელი პირის აპარატი; უმრავლესობის ქვედა ყბა და ქვედა ტუჩი წაგრძელებულია ხორთუმად. სხეული მოფენილია ბუსუსებით. მრავალი ფუტკრის უკანა კიდურების წინა ნაწევარი გარდაქმნილია „კალათად“, რომელშიც ფუტკრები გრძელი ბუსუსების მეშვეობით აგროვებენ ყვავილის მტვერს, მუცლის ბოლოზე განვითარებულია ნესტარი ანუ საწერტელი. ზეოჯახში 20 ათასამდე სახეობაა. გვხვდება ყველგან, სადაც კი ყვავილოვანი მცენარეებია. ფუტკრები იკვებებიან ყვავილის მტვრითა და ნექტარით. ფუტკრებს ახასიათებს შთამომავლობაზე ზრუნვა, ერთეული ფუტკრების დედალი ერთ- ან რამდენიმეუჯრიან ბუდეს აშენებსმ შიგ კვერცხებს დებს, უჯრას ბეჭდავს და ბუდეს ტოვებს. კვერცხებიდან შეიძლება გამოიჩეკოს როგორც დედალი, ისე მამალი ფუტკარი. ე. წ. ნახევრად სოციალური ფუტკრების დედალი ბუდეში რჩება პირველი თაობის გამოჩეკამდე, რომელიც მხოლოდ დედლებისაგან შედგება. ისინი აშენებენ ახალ უჯრებს, ავსებენ საკვებით, მაგრამ კვერცხებს არ დებენ. კვერცხებს ისევ ძველი დედა ფუტკარი დებს. მხოლოდ 1—4 უნაყოფო თაობის შემდეგ, ძველი დედა ფუტკრის მიერ დადებული კვერცხებიდან ვითარდებიან როგორც დედლები, ისე მამლები, დედა ფუტკარი კი კვდება. ფუტკრებს შორის მრავალი, მათ შორის თაფლის მომცემი ფუტკრები, ოჯახებად ცხოვრობენ (საზოგადო ფუტკრები). მათ ახასიათებთ პოლიმორფიზმი (ფუტკრის ოჯახი) — დედლებისა და მამლების გარდა, მათ ჰყავთ მრავალრიცხოვანი მუშა (უნაყოფო დედლები) ფორმები.
ფუტკრების ყველა სახეობა სასარგებლოა როგორც მცენარეთა დამმტვერავი. თაფლის მომცემი ფუტკარი (ფუტკარი მეთაფლია) ადამიანმა უძველესიდროიდან მოიშინაურა თაფლის, ცვილის, დინდგელის, ფუტკრის რძის მიღების მიზნით. ფუტკრების შხამს იყენებენ მედიცინაში, ზოგი ფუტკრის კბენა საშიშია ადამიანისა და ცხოველებისათვის. აღსანიშნავია ქართული ფუტკარი, რომელიც მთელ მსოფლიოშია ცნობილი თავისი გრძელი ხორთუმებით, რაც საშუალებას აძლევს ამოწოვოს ნექტარი სხვა ფუტკრებისთვის მიუწვდომელი ყვავილიდან.
ლიტერატურა
კატეგორია:ფუტკრები
ღვინის ქურდები
სიუჟეტი
შეძლებული გლეხის, ელიბოს სანაქებო ღვინო მწყემსებს ძლიერ მონატრებიათ, მის მარანში შეპარულან, ჭურის თავზე კარგი ქეიფი გაუმართავთ და ზედ სიმღერაც დაუყოლებიათ. განრისხებული მასპინძელი თავზე წამოდგომიათ, მაგრამ ქართულ სტუმართმოყვარეობას თავისი გაუტანია ელიბოს გული მოლბობია და მრავალჟამიერი მათთან ერთად დაუგუგუნებია.
სქოლიო
კატეგორია:სსრკ-ის ფილმები კატეგორია:1975 წლის ქართული ფილმები კატეგორია:ქართულენოვანი ფილმები კატეგორია:მოკლემეტრაჟიანი ფილმები
სალა
სალა (Salla) — მუნიციპალიტეტი აღმოსავლეთ ლაპლანდიის ქვერეგიონში, ფინეთში. 2021 წლის აღწერით მუნიციპალიტეტის მოსახლეობა 3 415 ადამიანს შეადგენს. სალის მეზობელი მუნიციპალიტეტებია: კემიიარვი, კუუსამო, პელკოსენიემი, პოსიო და სავუკოსკი.
სქოლიო
კატეგორია:ლაპლანდიის მუნიციპალიტეტები (ფინეთი) კატეგორია:სალა
საბჰის აეროპორტი
საბჰის აეროპორტი (مطار سبها الدولي) — საერთაშორისო მნიშვნელობის აეროპორტი სამხრეთ ლიბიაში, ქალაქ საბჰაში. Aviation Safety Network-ის ინფორმაციით აეროპორტში ორჯერ ჰქონდა ადგილი ინციდენტს: 1985 წლის 13 ივნისს დაიწვა თვითმფრინავი, თუმცა მსხვერპლი არ მოჰყოლია; 1987 წლის აგვისტოში კვლავ განიცა კატასტროფა თვითმფრინავმა.
რესურსები ინტერნეტში
კატეგორია:ლიბიის აეროპორტები
შოკოლადის ბრაუნი
მინი|ბრაუნი შოკოლადის მონეტებით შოკოლადის ბრაუნი (ან უბრალოდ ბრაუნი; chocolate brownie) არის კვადრატული ან მართკუთხა ფორმის მქონე შოკოლადის ნამცხვარი. ბრაუნი გამოირჩევა განსხვავებული ვერსიების სიმრავლით. არსებობს ბრაუნების დიდი არჩევანი ნამცხვრის სიმკვრივის მიხედვით, ის შეიძლება იყოს ნაზი და ჰაეროვანი, როგორც ნამცხვარი, ან უფრო მკვრივი და "ტენიანი". ის ასევე შეიძლება შეიცავდეს კაკალს, კრემ-ყველს, კრემს, შოკოლადის მონეტებს ან სხვა ინგრედიენტებს. ბრაუნის უფრო განსხვავებულ ვერსიას, რომლის ცომიც ყავისფერი შაქრით და ვანილით კეთდება, შოკოლადის ნაცვლად, ქერა ბრაუნი ან blondie ეწოდება. ბრაუნი შეიქმნა შეერთებულ შტატებში მე-19 საუკუნის ბოლოს და განსაკუთრებით ცნობადობა მოიპოვა აშშ-სა და კანადაში მე-20 საუკუნის პირველ ნახევარში.
მილსადენი (საიდუმლო მასალები)
მილსადენი (Conduit) — ამერიკული ზებუნებრივი და სამეცნიერო ფანტასტიკის ჟანრის სერიალ საიდუმლო მასალების პირველი სეზონის მეოთხე ეპიზოდი, რომელიც ეთერში გავიდა 1993 წლის 1 ოქტომბერს.
შოკოლადის ბრაუნი
ისტორია
მარცხნივ|მინი|მაღაზიაში ნაყიდი ბრაუნები
მილსადენი (საიდუმლო მასალები)
სიუჟეტი
ოკობოჯის ტბის პარკთან მდებარე სახლიდან ქარება გოგონა რუბი მორისი. ვაშინგტონში ბლევინსი ეუბნება სკალის მალდერის დაზე, რომელიც გაქრა 21 წლის წინ. მალდერი უხსნის სკალის, რომ სიუ სიტიში 1967 წელს უკვე მომხდარა ადამიანთა გაქრობის მოვლენები, რაშიც, მისი აზრით, ამო-ების ხელი ურევია.
შოკოლადის ბრაუნი
წარმოშობა
ბრაუნის შექმნის შესახებ რამდენიმე ლეგენდაა ცნობილი. ერთ-ერთი ლეგენდის მიხედვით, ბრაუნის დაარსება ბერტა პალმერს, ჩიკაგოს არისტოკრატული საზოგადოების წევრს უკავშირდება, რომლის მეუღლეც ფლობდა Palmer House Hotel- ს. 1893 წელს პალმერმა საკონდიტრო მზარეულს სთხოვა, შესაფერისი და განსხვავებული დესერტი მოემზადებინა ქალბატონებისთვის, რომლებიც სასტუმროს სტუმრობდნენ Chicago World's Columbian Exhibition-ის გამო. მას სურდა ნამცხვრის მსგავსი დესერტი, რომელიც ნამცხვრის ნაჭრებზე პატარა ზომის იქნებოდა, რათა ადვილად მოეთავსებინათ პატარა საკვების კოლოფებში. შედეგი იყო Palmer House Brownie ნიგვზითა და გარგარის მინანქრით. თანამედროვე Palmer House Hotel დღესაც ამ რეცეპტს იყენებს ბრაუნის დასამზადებლად. დესერტს სახელი შეარქვეს 1893 წლის შემდეგ, მაგრამ ამ დროის ჟურნალებში და სხვა წყაროებში ბრაუნი მოხსენიებული არაა.
მილსადენი (საიდუმლო მასალები)
სიუჟეტი
სიუ სიტიში ჩასულები, აგენტები ისმენენ სხვადასხვა მცდარ ისტორიას რუბის გაქრობაზე, მაგრამ ყველა ადანაშაულებს რუბის მეგობარ ბიჭს, გრეგს, რომელმაც, მათივე თქმით, დააფეხმძიმა რუბი. აგენტები მას ვერ პოულობენ, მაგრამ ზოგიერთი ურჩევს, ოკაბოჯიზე ეძებონ იგი.
შოკოლადის ბრაუნი
განვითარება
სიტყვა "ბრაუნის" პირველი ნაბეჭდი ვერსია, რომელიც დესერტის სახელად გამოიყენებოდა, გამოჩნდა Fannie Farmer- ის Boston Cooking School Cook Book წიგნის 1896 წლის ვერსიაში და იმ ნაცხვრების დასახასიათებლად იყო გამოყენებული, რომლებიც ინდივიდუალურად, სპეციალური თუნუქის ფორმებში იყო გამომცხვარი. ამასთან, ფერმერის ბრაუნი არ შეიცავდა შოკოლადს.
მილსადენი (საიდუმლო მასალები)
სიუჟეტი
პარალელურად რუბის უმცროსი ძმა კევინი აკეთებს ჩანაწერებს, რომლებიც აღმოჩნდება სახელმწიფოს საიდუმლო სატელიტური სიგნალების ჩანაწერები და ხელისუფლების აგენტები ეძებენ მორისების სახლში ნებისმიერ დოკუმენტს, რომელიც მოწმობს მათ ქმედებებზე.
შოკოლადის ბრაუნი
განვითარება
1899 წელს Machias Cookbook– ში გამოქვეყნდა ბრაუნის პირველი ცნობილი რეცეპტი, რომელსაც ახლანდელ ვერსიასთან არც თუ ისე ბევრი საერთო აქვს. მათ "Brownie's Food"-ს უწოდებდნენ. რეცეპტი შექმნილია Marie Kelley-ს მიერ ვაითვათერში, უისკონსინის შტატში.
მილსადენი (საიდუმლო მასალები)
სიუჟეტი
მალდერი და სკალი ტბასთან აღმოაჩენენ ქვიშას, რომელიც შუშად არის ქცეული. რამდენიმე საათის შემდეგ ისინი პოულობენ მკვდარ გრეგს, რომელსაც ხელში აქვს ჩანაწერი მითითებით, რომ მან დააფეხმძიმა ტესა და არა რუბი.
შოკოლადის ბრაუნი
განვითარება
თანამედროვე სტილის შოკოლადის ბრაუნის ყველაზე ადრეულად გამოქვეყნებული რეცეპტები გამოჩნდა Home Cookery (1904, Laconia, NH), Service Club Cook Book (1904, Chicago, IL), The Boston Globe (2 აპრილი, 1905) წიგნებში.
მილსადენი (საიდუმლო მასალები)
სიუჟეტი
მორისის სახლში დაბრუნებული აგენტები აღმოაჩენენ კევინის მიერ იატაკზე დაწერილ სიმბოლოებს, ზედხედით კი ისინი ადგენენ რუბის სახეს. ტბაზე დაბრუნებულები, მალდერი და სკალი პოულობენ რუბისაც და კევინსაც. რუბი ამბობს, რომ გატაცებაზე არაფრის თქმას აპირებს.
შოკოლადის ბრაუნი
განვითარება
1907 წლისთვის ბრაუნი დამკვიდრდა ჩრდილოეთ ამერიკის სამზარეულოებში. ამ დროს გამოჩნდა დესერტის განახლებული ვერსიებიც.ეს ვერსიები უფრო მეტ კვერცხს და შაქარს ამატებდნენ დესერტს, რათა გემო უფრო გაემდიდრებინათ.
მილსადენი (საიდუმლო მასალები)
სიუჟეტი
ვაშინგტონში დაბრუნებული სკალი ისმენს ფირებს, რომლებზეც ჩაწერილია მალდერის საუბრები ჰიპნოზის დროსაც, როდესაც ის ცდილობდა თავისი დის გატაცების ისტორიის გახსენებას.
შოკოლადის ბრაუნი
სქოლიო
კატეგორია:შოკოლადის დესერტები კატეგორია:ამერიკული დესერტები
მილსადენი (საიდუმლო მასალები)
რესურსები ინტერნეტში
კატეგორია:საიდუმლო მასალების ეპიზოდები (სეზონი 1)
ლოდი (ქალაქი)
ლოდი — ქალაქი ისრაელში, ცენტრალურ რაიონში, მდებარეობს თელ-ავივიდან სამხრეთ-აღმოსავლეთით. ისტორიულ წყაროებში პირველად მოიხსენიება ძვ. წ. XV საუკუნეში. გადმოცემის თანახმად აქ დაკრძალულია წმინდა გიორგი. ქალაქის მახლობლად მდებარეობს ისრაელში უმსხვილესი — დავიდ ბენ-გურიონის სახელობის აეროპორტი.
დაძმობილებული ქალაქები
კატეგორია:ისრაელის ქალაქები
Flexity Outlook (Toronto LRV)
Flexity Outlook (Toronto LRV) — ტრამვაის სპეციფიკური მოდელი, რომელიც ტორონტოსთვის შეიქმნა. ტორონტოს ტრანსპორტის სამმართველო მოძველებული CLRV და ALRV ასეთი ვაგონებით ჩანაცვლებას აპირებს.
ისტორია
ტორონტოს ტრამვაის მოძრავმა შემადგენლობამ თავისი საექსპლუატაციო რესურსი ამოწურა, ამიტომ ტორონტოს ტრანსპორტის სამმართველომ პარკის განახლება გადაწყვიტა და 2009 წელს არჩევანი Bombardier Flexity Outlook–ზე შეაჩერა. კონტრაქტი Bombardier–თან 2009 წლის ივნისში გაფორმდა. ახალი ვაგონები ექსპლუატაციაში 2012 წელს შევა.
კონსტრუქცია
ჯერჯერობით ამ ვაგონის თავისებურებები გამოკვეთილი არაა (ჯერ არ აგებულა). სავარაუდოდ ის Flexity Outlook Cityrunner–ის მსგავსი იქნება, მაგრამ მასში გათვალისწინებული იქნება ტორონტოს ქსელის განსაკუთრებული მოთხოვნები. მისი ლიანდაგის სიგანე არ იქნება სტანდარტული და ასევე ვაგონი მორგებული იქნება მცირერადიუსიან მოსახვევებზე. ისCLRV–ზე ორჯერ გრძელია, 5 ნაკვეთურიანი.
რესურსები ინტერნეტში
კატეგორია: კანადური ტრამვაის ვაგონები
წყლის ბალანსი
წყლის ბალანსი — ატმოსფეროში, დედამიწის ზედაპირზე და მის ცალკეულ უბნებზე წყლის ყოველგვარი შემოსავლისა და გასავლის რაოდენობრივი მახასიათებელი. წყლის ბალანსი წარმოადგენს დედამიწაზე წყლის ბრუნვის რაოდენობრივ გამოხატულებას. ხმელეთის წყლის ბალანსის დამახასიათებელი ძირითადი დამოკიდებულებაა: მოცემულ ტერიტორიაზე მოსული ატმოსფერული ნალექების რაოდენობა ტოლია აორთქლების, ჩამონადენისა და ლითოსფეროს ზედა ფენებში წყლის დაგროვების (ან ხარჯის) ჯამისა; ატმოსფეროს წყლის ბრუნვაში დედამიწის ზედაპირის გარკვეულ ნაწილზე ნალექების მოსასვლელად საჭირო წყლის ხარჯი ტოლია დდამიწის ზედაპირიდან აორთქლების, ჰაერის დინების მიერ წყლის ორთქლის ჰორიზონტალური შემოტანის ან გატანისა და ატმოსფეროში წყლის რაოდენობის ცვლილების ჯამისა.
ატმოსფეროს წყლის ბალანსი არსებითად არის დამოკიდებული ატმოსფეროს ტენბრუნვის პირობებზე, რომლის მსვლელობაში წყლის ორთქლი ერთი რაიონიდან მეორეში გადადის. თუმცა ხმელეთის ზედაპირიდან წყლის აორთქლება კონტინენტებზე მოსული ატმოსფერული ნალექების 2/3 შეადგენს, ფაქტობრივად ხმელეთზე მოსული ნალექების მეტი წილი წარმოიქმნება ჰაერის დინების მიერ ოკეანიდან მოტანილი ორთქლისაგან. ეს იმით აიხსნება, რომ ხმელეთის ზედაპირიდან აორთქლებული წყლის ორთქლის მნიშვნელოვანი ნაწილი ატმოსფერულ ცირკულაციას კონტინენტებიდან ოკეანეებისაკენ მიაქვს.
საყოველთაო წყლის ბალანსის განტოლებაა:
სადაც:
ლიტერატურა
კატეგორია:ჰიდროლოგია
სსრ კავშირის უმაღლესი საბჭო
სტრუქტურა
უმაღლესი საბჭო შედგებოდა 2 პალატისაგან — კავშირის საბჭოსა და ეროვნებათა საბჭოსაგან, რომლებშიც დეპუტატთა რიცხოვნობა თანაბარი იყო. კავშირის საბჭოს ირჩევდნენ საარჩევნო ოლქების მიხედვით, სადაც მოსახლეობის ოდენობა თანაბარი იყო. ეროვნებათა საბჭოში კი, რომელიც სსრკ-ის ხალხთა ეროვნულ თავისებურებებთან დაკავშირებულ სპეციფიურ ინტერესებს ასახავდა, თითოეული მოკავშირე, ავტონომიური რესპუბლიკებიდან, ავტონომიური ოლქისა და ავტონომიური ოკრუგისაგან შესაბამისად 32, 11, 5 და 1 დეპუტატს ირჩევდნენ. თითოეული პალატა ირჩევდა თავმჯდომარეს და მის 4 მოადგილეს. პალატების გაერთიანებულ სხდომებს თავმჯდომარეები რიგრიგობით უძღვებოდნენ. უმაღლეს საბჭოს უფლებამოსილება 5 წელი იყო. მისი მუდმივმოქმედი ორგანო იყო სსრკ-ის უმაღლესი საბჭოს პრეზიდიუმი. პალატები დეპუტატებისაგან ირჩევდნენ დამხამრე ორგანოებს — მუდმივ კომისიებს. უმაღლესი საბჭო საჭიროების შემთხვევაში ქმნიდა საგამოძიებო, სარევიზიო და სხვა კომისიებს.
უმაღლესი საბჭოს სესიებს იწვევდნენ წელიწადში ორჯერ, და შედგეობოდა პალატების ცალ-ცალკე და გაერიანებული სხდომებისა და მათ შუა პერიოდში ჩატარებული პალატების მუდმივი კომისიების ან უმაღლესი საბჭოს კომისიების სხდომებისაგან. კავშირის სააბჭოსა და ეროვნებათა საბჭოს შორის უთანხმოებისას საკითხი გადასაწყვეტად გადაეცემოდა პალატების მიერ პარიტეტულ საწყისებზე შექმნილ შემთანხმებელ კომისიას, რის შემდეგაც მას პალატები კვლავ განიხილავდნენ გაერთიანებულ სხდომაზე. თუ მაინც ვერ შეთანხმდებოდნენ, საკითხს გაიტანდნენ უმაღლესი საბჭოს შემდეგ სესიაზე ან უმაღლესი საბჭო მას რეფერენდუმისთვის გადასცემდა.
სსრ კავშირის უმაღლესი საბჭოს დეპუტატებად ირჩევნდენ სსრკ-ის მოქალაქეებს 21 წლის ასაკიდან. უმაღლესი საბჭო უფლებამოსილი იყო გადაეწყვიტა ყველა ის საკითხი, რომლებიც საკავშირო კონსტიტუციით სსრკ-ის გამგებლობას განეკუთვნებოდა. იგი ღებულობდა გადაწყვეტილებებს სახელმწიფოებრივი, სამეურნეო და სოციალისტური მშენებლობის უმნიშვნელოვანე საკითხებზე, განსაზღვრავდა საგარეო პოლიტიკის ძირითად მიმართულებებს. უმაღლესი საბჭოს ჰქონდა კონსტიტუციის მიღებისა და მასში ცვლილების განხორციელების კომპეტენცია, სსრ კავშირის შემადგენლობაში ახალი რესპუბლიკების მიღება და ავტონომიური ერთეულების შექმნის დამტკიცება, ასევე საკავშირო, ეკონომიკური და სოციალური განვითარების სახელმწიფო გეგმების, სახელმწიფო ბიუჯეტისა და მათი შესრულების ანგარიშების დამტკიცება, მის წინაშე ანგარიშვალდებული სსრკ-ის ორგანოების შექმნა. სსრკ-ის კანონები მიიღებოდა უმაღლესი საბჭოს მიერ ან მისი გადაწყვეტილებით მოწყობილი რეფერენდუმით. საკავშირო კანონები, უმაღლესი საბჭოს დადგენილებები და სხვა აქტები ქვეყნდებოდა მოკავშირე რესპუბლიკების ენებზე. უმაღლესი საბჭო სათავეში ედგა სახალხო დეპუტატთა საბჭოების, სახელმწიფო ორგანოთა მთელ სისტემას. იგი ქმნიდა სსრკ-ის მინისტრთა საბჭოს, ირჩევდა სსრკ-ის უმაღლეს სასამართლოს, ნიშნავდა სსრკ-ის გენერალურ პროკურორს. უმაღლესი საბჭო კონტროლს უწევდა მის წინაშე ანგარიშვალდებული ყველა სახელმწიფო ორგანოს საქმიანობას, ქმნიდა სსრკ-ის სახელმწიფო კონტროლის კომიტეტს.
უმაღლესი საბჭოს დეპუტატისათვის უზრუნველყოფილი იყო სსრკ-ის კოსტიტუციით, დეპუტატთა სტატუსის შესახებ კანონით და სსრკ სხვა საკანონმდებლო აქტებით დაწესებული უფლება-მოვალეობათა დაუბრკოლებელი და ეფექტიანი განხორციელების პირობები.
უმაღლეს საბჭოსა და მისი ორგანოების საქმიანობის წესს განსაზვრავდა უმაღლესი საბჭოს რეგლამენტი და სსრკ-ის სხვა კანონები, რომლებიც საკავშირო კონსტიტუციის საფუძელზე გამოიცემოდა.
ისტორია
1938 წლის 12-19 იანვარს გაიმართა სსრ კავშირის უზენაესი საბჭოს პირველი მოწვევის პირველი სესია.
ფეხბურთი საქართველოში
საქართველოში ფეხბურთი XX საუკუნის დასაწყისში დაინერგა ქალაქ ფოთში, ინგლისელი მეზღვაურების მიერ. საქართველოს ყველაზე ტიტულოვანი კლუბია თბილისის დინამო.
საშიანო შეჯიბრებები
საშინაო შეჯიბრებები იმართება საქართველოს პროფესიული ფეხბურთის ლიგის (პროფლიგა) მიერ. უმაღლესი შეჯიბრებაა უმაღლესი ლიგა, მას მოსდევს პირველი ლიგა და მეორე ლიგა.
პროფლიგა ასევე აწარმოებს საქართველოს თასს და საქართველოს სუპერთასს.
თეთრი ზვიგენი
thumb|350px|თეთრი ზვიგენი თეთრი ზვიგენი (ლათ. Carcharodon carcharias), აგრეთვე ცნობილი როგორც თეთრი პოინტერი, დიდი თეთრი ზვიგენი, ან თეთრი სიკვდილი, განსაკუთრებით დიდი ზომის ზვიგენია, რომელიც ოკეანის სანაპირო რეგიონებში ბინადრობს. მისი სიგრძე 6 მეტრს აღწევს, ხოლო წონა 2.000 კგ–ს და, შესაბამისად, აქამდე ცნობილი ყველაზე დიდი მტაცებელი თევზია. ის უძლეველია და მისთვის ერთადერთ საშიშროებას ადამიანი წარმოადგენს, თუ არ ჩავთვლით ორკას (დელფინთა გვარის). ამ უკანასკნელის დიეტა თეთრი ზვიგენის მსგავსია, თუმცა მათ შორის ურთიერთობა იშვიათია და ამგვარად ისინი პირდაპირი კონკურენტები არ არიან.
რესურსები ინტერნეტში
კატეგორია:ზვიგენისნაირნი
Take That Presents: The Circus Live
Take That Presents: The Circus Live — ბრიტანული პოპ-ჯგუფ Take That-ის მეშვიდე საკონცერტო ტურნე, გამართული ალბომ The Circus-ის მხარდასაჭერა. იგი დაიწყო 2009 წლის 5 ივნისს Stadium of Light-ზე, სანდერლენდში და დასრულდა იმავე წლის 5 ივლისს უემბლიზე, ლონდონში. ეს იყო ჯგუფის ტექნიკურად იმ დროისთვის ყველაზე მასშტაბური ტურნე. მას დაესწრო 1,014,000 მაყურებელი. ტურნეს შემოსავალმა 40,560,000 გირვანქა სტერლინგი შეადგინა. იგი აგრეთვე იყო იმ დროისთვის ბრიტანეთის ისტორიაში ყველაზე სწრაფად გაყიდვადი ტურნე, ხუთი საათის განმავლობაში გაყიდული ყველა, 600.000 ბილეთით.
კორია (კასერესი)
კორია (Coria) — მუნიციპალიტეტი ესპანეთში, შედის ესტრემადურის ავტონომიური გაერთიანების კასერესის პროვინციის ვეგას-დელ-ალაგონის კომარკის შემადგენლობაში. ფართობი — 103 კმ². მოსახლეობა — 12 366 კაცი (2020 წ.).
სქოლიო
კატეგორია:კასერესის მუნიციპალიტეტები
ფიფა-ს ოც წლამდე მსოფლიო ჩემპიონატი
ოც წლამდე მსოფლიო ჩემპიონატი, რომელიც ასევე ცნობილი იყო როგორც მსოფლიოს ახალგაზრდული ჩემპიონატი, არის საფეხბურთო ტურნირი 20 წლამდე ასაკის ახალგაზრდებს შორის. ტურნირი იმართება FIFA-ს ეგიდით. 1977 წლიდან მოყოლებული ტურნირი ყოველ ორ წელიწადში ერთხელ იმართება.
დღემდე გამართულ თხუთმეტ ტურნირში, შვიდმა ერევნული ქვეყნის ნაკრებმა შეძლო თასის მოპოვება. მათ შორის არგენტინა ყველაზე წარმატებულად შეიძლება ჩაითვალოს; ამ ქვეყნის ეროვნულმანაკრებმა ექვსჯერ შეძლო ტურნირის მოგება. მეორე ადგილზეა ბრაზილია ოთხი გამარჯვებით. პორტუგალიას ორი გამარჯვება აქვს, გერმანიას, ესპანეთს, იუგოსლავიას და საბჭოთა კავშირს თითო-თითო.
შედეგები
კატეგორია:ფიფა-ს ტურნირები
ეკონომიკური ეფექტიანობა
ეკონომიკური ეფექტიანობა — წარმოების (ან მომსახურების) პროცესის სასარგებლო შედეგის (ეფექტის) შეფარდება გაწეულ ხარჯებთან (ან გამოყენებულ რესურსებთან). ეფექტიანობის საკითხს მრავალი მეცნიერული დისციპლინა შეისწავლის და მათ შორის ეკონომიკური ეფექტიანობა მრავალი ავტორის დაკვირვების საგანია, შესაბამისად, განსხვავებული არგუმენტაციებით მოიცემა. ეკონომიკური ეფექტიანობის გაანგარიშება სპეციფიკურ მიდგომებს საჭიროებს მრეწველობაში, სოფლის მეურნეობაში, მშენებლობაში, ვაჭრობაში, მომსახურების სხვა სფეროებში, შესაბამისად, გარკვეულ გაანგარიშებით სირთულეებთან გვაქვს საქმე ეფექტიანობის კრებსითი მაჩვენებლების განსაზღვრისას. ეფექტიანობის საკითხებზე (ზოგადთეორიული, დარგობრივ-მიკროეკონომიკური, ფინანსური და ეკონომიკურ-მათემატიკური ასპექტები) გამოქვეყნებულია ქართველი მეცნიერ-ეკონომისტების (ავთანდილ გუნია, ვლადიმერ პაპავა, ლეო ჩიქავა, ავთანდილ სილაგაძე, ნოდარ ხადური, რამაზ აბესაძე, ნოდარ ჭითანავა, მიხეილ ჯიბუტი, ელგუჯა მექვაბიშვილი, იაკობ მესხია, იური ანანიაშვილი, როლანდ სარჩიმელია, ნიკოლოზ ბაკაშვილი, სლავა ფეტელავა, ლოიდ ქარჩავა, გიორგი შიხაშვილი, დავით ჩლაიძე და სხვ) შრომები.
იტალიელი ეკონომისტის — ვილფრედო პარეტოს მიხედვით, იდეალიზებულ ვარიანტში ეფექტიანია წარმოების შესაძლებლობათა გრაფიკის მხოლოდ ზღვრული სარგებლიანობის სიტუაციები. ეკონომიკური ეფექტიანობის საკითხზე ევროკომისიის ექსპერტთა მეთოდოლოგიის სრულყოფის საფუძველზე, ქართველი ეკონომისტი — რევაზ ლორთქიფანიძე განმარტავს, რომ ეკონომიკაში ზღვრული ეფექტიანობის მისაღწევად, როცა ზღვრული ხარჯები მინიმალური ხდება, საჭიროა განვითარდეს ეკონომიკის ის სტრუქტურული ძვრები, რომლებიც ყველაზე რენტაბელური იმ დარგების ეკონომიკურ ზრდას გამოიწვევს, რომლებსაც ბაზარზე, ამავდროულად, შედარებით მეტი სეგმენტი უჭირავს.
სქოლიო
კატეგორია:ეკონომიკა
მუჰამედ ჯამალულ ალამ II
მუჰამედ ჯამალულ ალამ II ( Muhammad Jamalul Alam II ibni Sultan Hashim Jalilul Alam Aghamaddin; დ. 1889 — გ. 11 სექტემბერი, 1924) — ბრუნეის 26-ე სულთანი 1906 წლის 10 მაისიდან გარდაცვალებამდე.
ბიოგრაფია
დაიბადა 1889 წელს ისტანა კამპონგ აიერში, ბანდარ ბრუნეიში. იყო სულთან ჰაშიმ ჯალილულ ალამ აღამადდინის უფროსი ვაჟი.
ჯამალულ ალამი ტახტზე ავიდა 17 წლის ასაკში 1906 წლის მაისში მამის გარდაცვალების შემდეგ. აღსანიშნავია, რომ ის ასევე გახდა ბრუნეის პირველი სულთანი, რომელიც ინგლისურად საუბრობდა. ჯამალულ ალამი რამდენიმე მნიშვნელოვანი მოვლენის მოწმე გახდა, როგორიცაა ნედლი ნავთობის პირველი აღმოჩენა, რომელიც პირველად აღმოაჩინეს ქვეყანაში. მისი მეფობის დროს ბრუნეის ყველაზე გაღატაკებული სახელმწიფოს იყო.
1909 წელს მან საკუთარი რეზიდენცია გადაიტანა თავის მიწაზე და მოგვიანებით წაახალისა ჩინელები დასახლდნენ ბრუნეიში კომერციული უნარებისთვის. მხოლოდ 1918 წლის 15 მაისს მას სულთნის წოდება მისცეს. მისი მეფობის დროს ქვეყანაში ოფიციალურად შემოიღეს ისლამური სამართალი. ეს ცნობილი იყო როგორც მუჰამედის კანონების ამოქმედება იგი დაინერგა 1912 წელს. ჯამალულ ალმმა ასევე ხელი შეუწყო ისლამის შესწავლას და ააშენა მეჩეთი, მიუხედავად იმისა, რომ ქვეყანაში იმ პერიოდში შემოსავალი არ იყო. მეორე მსოფლიო ომის დროს მეჩეთი განადგურდა ბრუნეის ქალაქების ინტენსიური დაბომბვის გამო.
მუჰამედ ჯამალულ ალამ II გარდაიცვალა მალარიისგან 35 წლის ასაკში 1924 წლის 11 სექტემბერს. იგი შეცვალა მისმა უფროსმა ვაჟმა აჰმად ტაჯუდდინმა. ორჯერ იყო დაქორწინებული, ჰყავდა 6 ვაჟი და 4 ქალიშვილი.
სქოლიო
კატეგორია:დაბადებული 1889 კატეგორია:გარდაცვლილი 1924 კატეგორია:სულთნები კატეგორია:ბრუნეი
ქვემო ალევის სამების ეკლესია
ალევის ე.წ. ოქროსკარიანი სამება ახალგორის ჩრდილო-აღმოსავლეთით უნაგირას მთის ერთ-ერთ წვერზე მდებაორებს. მთას ადგილობრივი მოსახლეობა ლორწომის კლდეს უწოდებს. ალევის სამება საკმაოდ განთქმული სალოცავი იყო მთელ აღმოსავლეთ საქართველოში. ეკლესია დარბაზულია, სწორკუთხა საკურთხევლითა და ტრომპებზე დაყრდნობილი კონქით. სამხრეთისა და ჩრდილოეთის კედლებზე პილასტრებია, რომლებსაც ეყრდნობა კამარული გადახურვა. კამაროვანი გადახურვა საბრჯენი თაღებითაა შემაგრებული. შიდა სივრცე განათებულია აღმოსავლეთის ერთი, ხოლო დასავლეთის სამი სარკმლით. ცენტრალურ დარბაზს ჩრდილო, დასავლეთ და სამხრეთ მხრიდან აქვს მინაშენები, რომლებშიც შესასვლელებია გაჭრილი. მთავარ ეკლესიას აღმოსავლეთის მხრიდან მიშენებული აქვს მეორე ეკლესია, მომრგვალებული საკურთხევლით. ალევის სამება ნაგებია ქვის ბლოკებით და აქვს სადა ფასადები. ალევის სამებას გარს უვლის ფლეთილი ქვით ნაგები, ოვალური ფორმის გალავანი, რომელსაც შიგნითა მხრიდან რამდენიმე ნაგებობა აქვს მიშენებული. სამხრეთის მხარეს მიშენებული გრძელი ვიწრო შენობა სავარაუდოდ ორსართულიანი იყო. ქვედა სართული მიწაშია, ზედა სართულის კარი კი მიწის დონეზე. შენობას კედლებზე ეტყობა სართულშორის გადახურვის ძელების ფოსოების კვალი. სავარაუდოდ შენობა სატრაპეზოს წარმოადგენდა. გალავანს გარეთ ორმოცამდე წვრილი სათავსოს ნაშთებია.
რესურსები ინტერნეტში
კატეგორია:ახალგორის მუნიციპალიტეტის ტაძრები
სავუკოსკი
სავუკოვსკი (Savukovski) — მუნიციპალიტეტი აღმოსავლეთ ლაპლანდიის ქვერეგიონში, ფინეთში. 2021 წლის აღწერით მუნიციპალიტეტის მოსახლეობა 1 008 ადამიანს შეადგენს. მეზობელი მუნიციპალიტეტებია: პელკოსენიემი, სალა და სოდანკილია. მუნიციპალიტეტი ერთენოვანია. ურჰო-კეკონენის ეროვნული პარკის ნაწილი სავუკოვსკის ტერიტორიაზე მდებარეობს.
სქოლიო
კატეგორია:ლაპლანდიის მუნიციპალიტეტები (ფინეთი) კატეგორია:სავუკოვსკი კატეგორია:1916 წელს დაარსებულები ფინეთში
კამპესტრი
კამპესტრი (Campestre) — მუნიციპალიტეტი ბრაზილიაში, ალაგოასის შტატში. მიეკუთვნება აგრესტი-ალგოანუს მეზორეგიონს.
2010 წლის მონაცემებით, მოსახლეობა 6 599 ადამიანს შეადგენდა. ფართობი 53 988 კმ²-ია. მოსახლეობის სიმჭიდროვე 122.23 კმ²-ზე.
რესურსები ინტერნეტში
კატეგორია:ალაგოასის შტატის მუნიციპალიტეტები
დესკარგამარია
დესკარგამარია (Descargamaría) — მუნიციპალიტეტი ესპანეთში, შედის ესტრემადურის ავტონომიური გაერთიანების კასერესის პროვინციის სიერა-დე-გატის კომარკის შემადგენლობაში. ფართობი — 49,92 კმ². მოსახლეობა — 116 კაცი (2020 წ.).
სქოლიო
კატეგორია:კასერესის მუნიციპალიტეტები
პეტრიწონის სემინარია
პეტრიწონის სემინარია, პეტრიწონის მონასტერთან არსებული სასწავლებელი, რომელიც მღვდლებს ამზადებდა. ამის შესახებ ცნობას შეიცავს გრიგოლ ბაკურიანის ძის (პეტრიწონის მონასტრის დამაარსებელი) მიერ 1084 დაწერილი ტიპიკონი. 31-ე პარაგრაფი ითვალისწინებს უწვერულვაშო მოზარდების მიღებას წმ. ნიკოლოზის მონასტერში, სადაც მათთვის მოხუცებულ მღვდელთაგანს საღვთო წერილი უნდა ესწავლებინა. მოსწავლეთა კონტიგენტი 6 ბავშვით განისაზღვრებოდა, ბავშვებს სარჩოსა და ტანსაცმელს მონასტერი აძლევდა და ისინი აქ მანამდე დაყოფდნენ, სანამ გარკვეულ ცოდნას არ მიიღებდნენ და სამღვდლო ხარისხისათვის არ მოემზადებოდნენ; ხოლო ვინც ვერ მოემზადებოდა, მას გააძევებდნენ.
პეტრიწონის სემინარიაში სწავლება ქართულ ენაზე იყო, რადგან ტიპიკონი აღნიშნულ მონასტერში მხოლოდ ქართული წერა-კითხვის მცოდნე ბერების ყოფნას ითვალისწინებდა. პეტრიწონის სემინარიაში მომზადებული ახალგაზრდები შემდგომში სამეცნიერო-შემოქმედებით მუშაობას ეწეოდნენ, ამას ადასტურებს ლიტერატურის სკოლის შექმნა, რომელიც ცნობილია „პეტრიწონულის“  სახელწოდებით და რომელმაც გარკვეული წვლილი შეიტანა ქართული სამეცნიერო ტერმინოლოგიის შექმნაში.
ლიტერატურა
კატეგორია:სასულიერო სასწავლებლები
შუხუთის ციხე-ქალაქი
ციხე-ქალაქის არსებობა დასტურდება სოფლის ტერიტორიაზე ნაპოვნი მასალით: ადრე ბრინჯაოს ხანის სამუშაო იარაღები, ჩვენი წელთაღრიცხვის II საუკუნის პერიოდის ნივთები, V-VI საუკუნეების სასახლის ნაშთები, V-VI საუკუნეების მთავარანგელოზის ტაძრის ნანგრევები, რომაული აბანოს, ე.წ. „თერმას“ ტიპის ნანგრევები და აბანოს იატაკის მოზაიკური ფრაგმენტი, ასევე კერამიკული მილების საკმაოდ რთული სისტემა, სხვადასხვა ძვირფასი ნივთები  და ოქროს ჯვარი. სავარაუდოდ, ქალაქის არსებობას ხელს უწყობდა თიხამიწით და კირქვით მდიდარი მიწა.
1961 წელს არქეოლოგიური გათხრების შედეგად მიწაში აღმოჩნდა სასახლის ნაშთები. ის შედგებოდა საცხოვრებელი სახლის, აბანოსა და სხვა ნაგებობისაგან. აღნაგობითა და გეგმებით ეს კომპლექსი ადრებიზანტიური ხანის მდიდრული კლასის წარმომადგენლის სასოფლო რეზიდენციაა. კომპლექსი IV-V ს-ით თარიღდება. სავარაუდოდ ის ეკუთვნოდა ვინმე მდიდარ ეგრისელს. სასახლე სამი სართულისგან შედგებოდა აქედან პირველი სართული მთლიანად დათმობილი ჰქონდა აბანოს. აბანო საკმაოდ კარგად იყო ნაშენი. მას ჰქონდა ორნამენტიანი, ქვა-კენჭური მოზაიკური იატაკი, შემკული იყო სამი ფერის კენჭებით. ძეგლი V ს-ით თარიღდება. გათბობის სისტემა შემდეგნაირად იყო მოწყობილი: იატაკქვეშ აღმართულ სვეტებს შორის დაგროვილი სიმხურვალე აბანოს იატაკსაც ათბობდა და ზედა სართულის კედლებსაც. ციხის გალავნის ნაშთები დღემდეა შემორჩენილი, ხოლო არქეოლოგიური მასალა დაცულია თბილისის სიმონ ჯანაშიას სახელობის მხარეთმცოდნეობის მუზეუმში.
მოზაიკა
შუხუთის აბანოში აღმოჩენილი მოზაიკური იატაკის ზომა ტოლია (2,00X3,50 მ.). მოზაიკა შესრულებულია Opus Tesselatum-ის ტექნიკით, რომლისთვისაც დამახასიათებელია ერთნაირი ზომის და ფორმის კუბების გამოყენება. ჩამოთვლილი კუბებით გასახდელის მთელ იატაკზე იყო დაგებული ერთ-ერთი ყველაზე გავრცელებული გეომეტრიული მოზაიკური მოხატვა, რომელსაც სპეციალურ ლიტერატურაში ეწოდება „კვადრატები და რვაქიმიანი ვარსკვლავები“. მოზაიკაში ყველაზე მეტად იკვეთება გეომეტრიული მოხაზულობის ძირითადი ფიგურა: დიდი კვადრატები, რომლებიც იკავებენ მთავარ ადგილს ვარსკვლავებთან შედარებით. შუხუთის აბანოს მოზაიკის შედარებით რთული მოხატულობა არის ე. წ. წნული, შემდგარი სამი ჯგუფისაგან. მოზაიკის ბევრი კვადრატი შევსებულია ორნაირი სახის ჯვრების გამოსახულებით.
დათარიღება
შუხუთის აბანოს გათხრების დროს არ იყო ნაპოვნი ისეთი არქეოლოგიური მასალა, რომელიც ზუსტად მისცემდა არქეოლოგიური ექსპედიციის ხელმძღვანელ პარმენ ზაქარაიას ზუსტი დათარიღების საშუალებას. აბანოს ნაგებობა სავარაუდოდ გვიან ანტიკური პერიოდს მიეკუთვნება. აქ აღმოჩენილი მცირე რაოდენობის კერამიკა დათარიღებულია IV ს-ით. ეს არქეოლოგიური აღმოჩენა მეტყველებს, რომ კოლხეთის დაბლობის სამხრეთ-დასავლეთი ნაწილი (თანამედროვე გურია) გვიანდელ ანტიკურ და ადრეშუასაუკუნეების დროისთვის კულტურული მნიშვნელობით ერთ–ერთი მოწინავე რაიონია საქართველოში.
ლიტერატურა
კატეგორია:ლანჩხუთის მუნიციპალიტეტის არქეოლოგიური ძეგლები კატეგორია:საქართველოს ისტორიული ქალაქები
რომის კათოლიკური ეკლესია
მინი|რომის პაპი [[ფრანცისკე]] რომის კათოლიკური ეკლესია — ყველაზე მრავალრიცხოვანი აღმსარებლობა მსოფლიოში არსებულ რელიგიათა შორის. სხვა ქრისტიანული დენომინაციებისგან გამოირჩევა ინსტიტუციური ერთიანობით, რაც გულისხმობს იმას, რომ ყველა კათოლიკე თავის ამქვეყნიურ მეთაურად მიიჩნევს რომის პაპს. 2018 წლის მონაცემებით კათოლიკეთა რიცხვი მსოფლიოში შეადგენს 1,329 მილიარდ ადამიანს, რაც მსოფლიოში ქრისტიანების 50,1 %-ია. კათოლიკეები მსოფლიოს ყველა კონტინენტზე ყველა ქვეყანაში არიან წარმოდგენილნი. კათოლიკეებს სწამთ, რომ ეკლესია დაარსებულია იესო ქრისტეს მიერ და თავად მეთაურობს მას. მათი რწმენით, ქრისტე მართავს ეკლესიას რომის პაპისა და ეპისკოპოსთა დასის მეშვეობით. ქრისტემ წმინდა პეტრეს, როგორც მოციქულთა მეთაურს, მიანდო, ყოფილიყო ეკლესიის პირველი მოძღვარი. მის შემდეგ კი მსახურებას ქრისტეს მეორედ მოსვლამდე გააგრძელებენ პეტრეს უშუალო და უწყვეტი მემკვიდრეები, რომის ეპისკოპოსები, ანუ პაპები. კათოლიკური ეკლესიის იერარქიას სათავეში უდგას რომის პაპი, ამჟამად ფრანცისკე, რომელიც ირჩევა კარდინალთა კოლეგიის მიერ. კარდინლების შემდეგ პასუხისმგებლობა აკისრიათ სხვადასხვა რანგის ეპისკოპოსებს.
სიტყვა „კათოლიკე“ ბერძნული წარმოშობისაა და ნიშნავს ყოვლის მომცველს, „საყოველთაოს“, „მსოფლიოს“. 1054 წელს მომხდარი დიდი სქიზმის, ანუ ქრისტიანული სამყაროს ორად გაყოფის შემდეგ „კათოლიკე ეკლესიის“ სახელწოდება შეინარჩუნა ქრისტიანული სამყაროს დასავლეთ ნაწილმა, რომელიც ექვემდებარებოდა რომის პაპს.
საეკლესიო წყობა
კათოლიკურ ეკლესიაში ღვთისმსახურებას აღავლენენ მღვდლები, დიაკვნები და ეპისკოპოსები. მღვდლები და დიაკვნები ეპისკოპოსთა დამხმარეები არიან. კათოლიკურ ეკლესიაში უმაღლესი ძალაუფლება გააჩნია რომის ეპისკოპოსს, ანუ პაპს. პაპის საბჭოს წარმოადგენს კარდინალთა კოლეგია და საეპიკოპოსო სინოდი. ადმინისტრაციულ აპარატს, რომელიც პაპს ემსახურება, ეწოდება კურია და ის სრულად იმყოფება ვატიკანის ტერიტორიაზე. კურია შედგება სახელმწიფო სამდივნოს, კონგრეგაციების, სასამართლოების, პაპისეული აკადემიებისა, საბჭოების და სხვა სამსახურებისგან. აქედან სახელმწიფო სამდივნო მაგალითად არის ვატიკანის საგარეო ურთიერთობებისთვის პასუხისმგებელი, ხოლო კონგრეგაციები, რომელთაც ვატიკანში მუდმივად მყოფი კარდინლები მეურვეობენ, უმაღლეს აღმასრულებელ ორგანოებად ითვლებიან. პაპის კათედრასა და კურას ერთობლივად ეწოდება წმინდა საყდარი. წმინდა საყდარი საერთაშორისო სამართლის სუბიექტია. მის წარმომადგენლებს სხვა სახელმწიფოებში ეწოდება ნუნციუსი. პაპის შემდეგი ინსტანცია კათოლიკურ ეკლესიაში არის ეპისკოპოსთა კოლეგია. 2007 წლის 5 აპრილისთვის კოლეგიუმში იმყოფებოდა 184 კარდინალი, აქედან 108 საარჩევნო უფლებით ანუ 80 წელზე ახალგაზრდა.